Не толькі гісторыю свайго роду збірае няўрымслівая Нона Уладзіміраўна, але і ўзняла архіўныя дакументы гаспадаркі, якую трыццаць тры гады ўзначальвае Сяргей Фядотавіч. Выпісала ўзнагароды працаўнікоў калектыву, склала дыяграмы эканамічных паказчыкаў за гады яе існавання і ўсё гэта захоўвае ў камп’ютары, які асвоіла ўжо на пенсіі. Праз Інтэрнэт падтрымлівае сувязь з сябрамі па акадэміі.